Pštros dvojprstý

Pštros dvojprstý alebo pštros africký (lat. Struthio camelus) je vták z čeľade pštrosovité. Je to najväčší žijúci vták.

Pštros má dlhý neoperený krk, malú hlavu, mohutné telo a dlhé svalnaté nohy. Krídla sú malé, s jemným, ale veľkým perím. Pštros sa od iných vtákov odlišuje aj tým, že má na nohách iba po dva prsty. Je priťažký na lietanie, ale zato rýchlo a vytrvalo behá. Rýchlosťou  
/h vydrží behať až 30 minút.

Pštrosy medzi sebou súperia o teritórium a sociálne postavenie výhražnými bojovnými prejavmi a občas aj súbojmi. Víťaz získa teritórium a niekoľko samíc. O znášku a neskôr o mláďatá sa stará iba pštrosica, ktorá má v skupine vedúce postavenie.

Pôvodne sa vyskytoval v Afrike a v západnej Ázii, ale v súčasnosti sa jeho areál rozšírenia zmenšil na oblasť východnej a južnej Afriky. Okrem prirodzeného rozšírenia pštrosa chovajú na farmách aj v iných častiach sveta. Vo voľnej prírode je pštros čiastočne nomádsky vták: za potravou-predovšetkým rastlinnou-sa potuluje po veľkom území. Pštrosy vytvárajú kŕdle zložené z oboch pohlaví, iba zriedkavo sa vyskytuje jednotlivo. Počas hniezdenia sa samce ozývajú hlasným dunivým volaním a tokajú rôznymi figurálnymi pohybmi. Do jedného hniezda znáša vajcia často viac samíc, takže ich tam môže byť až 30. Na inkubácii sa často podieľa aj samec; po vyliahnutí mláďat (približne po 40 dňoch) sa o ne zvyčajne stará sám.

 Súhrnné informácie 
 Výška: 2,1 – 
 Hmotnosť: 100 – 
 Operenie: Pohlavia sa od seba líšia
 Výskyt: Západná až východná Afrika južne od Sahary, južná Afrika
 Migrácia: Stály
 Status: Lokálne bežný
 Biotopy výskytu: Púšte, polopúšte a trávnaté oblasti

 Poddruhy 
 Struthio camelus australis Gurney 1868
 Struthio camelus camelus Linnaeus 1758
 Struthio camelus massaicus Neumann 1898
 †Struthio camelus syriacus Rothschild 1919
 Struthio camelus molybdophanes – považovaný aj za samostatný druh

 Referencie 

 Iné projekty 

Kategória:Pštrosovité
Kategória:Najmenej ohrozené druhy